|  |  |
| --- | --- |
| traka_vladaGRB VL | Република СрбијаАутономна покрајина Војводина**УПРАВА ЗА КАПИТАЛНА УЛАГАЊА****АУТОНОМНЕ ПОКРАЈИНЕ ВОЈВОДИНЕ**Булевар Михајла Пупина 16, 21000 Нови СадТ: +381 21 4881 787 F: +381 21 4881 736 |
|  | БРОЈ: 136-404-262/2015-03 | ДАТУМ: 22.01.2016. године |

Управа за капитална улагања АП Војводине спроводи отворени поступак јавне набавке добра: медицинска опрема – **Респиратори**, за потребе Института за кардиоваскуларне болести Војводине и Института за плућне болести Војводине, Ср. Каменица Пут др. Голдмана бр. 4, број јавне набавке **136-404-262/2015-03**, за коју је Позив за подношење понуда и конкурсна документација објављени на Порталу јавних набавки и интернет страници Наручиоца дана 30.12.2015. године.

Заинтересованa лицa, доставилa су Наручиоцу дана 19.01.2016. године и 20.01.2016. године, путем електронске поште Захтеве за додатну информацију и појашњење у вези са припремањем понуде.

У складу са чланом 54. и чланом 63. став 2. и 3. Закона о јавним набавкама („Службени гласник РС“, бр.124/12, 14/2015 и 68/2015), Наручилац даје одговор на постављено:

**1. Питање:**

Као заинтересовани понуђачи у предметној набавци и ексклузивни заступници реномираних светских произвођача предметне опреме молимо Вас да нас обавестите да ли ћете прихватите уређаје који се минимално разликују од захтеваних спецификација и то у следећим деловима конкурсне документације:

**„ОСТАЛЕ ОПЦИЈЕ"**

Ставка 9.1: „Аутоматска компензација цурења из дисајног система, са алгоритмом аутоматског прилагођавања осетљивости тригера"

Молимо Вас да се избрише ова техничка карактеристика

Наиме, аутоматска компензација цурења из дисајног система има смисла у неинванзивној вентилацији стоје и тражено у ставци 5.2 захтеваних техничких карактеристика. Сходно томе да се два пута понавља иста тражена техничка карактеристика а иначе не утиче на рад респиратора и пацијента молимо да уместо ове карактеристике поставите неке битне параметре вентилације који нигде у техничким нису назначени а битни су за саму вентилацију и пацијенте, нпр , вредности волумена ,
притиска , времена вентилације , фреквенције бвентилације , односа Е:И итд.

**Одговор Наручиоца:**

Не прихвата се предлог потенцијалног понуђача. Конурсна документација се у предложеном делу неће мењати.

**2. Питање:**

**„МОНИТОР И КОМУНИКАЦИЈА"**

Ставка 14.1: „Екран у боји са командама на додир и дијагоналом најмање 15 инча, резолуције мин. 1024 х 768 пиксела или већом"

Молимо да се преформулише захтевана техничка карактеристика и да гласи:

„Екран у боји са командама на додир и дијагоналом најмање 12 инча, резолуције мин. 1024 х 768 пиксела или већом"

Наиме, величина монитора од 12 ине је светски стандард за мониторинг респираторних функција и то респиратора и новије генерације. Величина монитора не дели респираторе на старије и новије генерације и не утиче на сам рад вентилатора и пацијента па вас молимо да омогућите учешће понуђачима који имају респираторе новије генерације са монитором од 12 ине да учествују на тендеру

**Одговор Наручиоца:**

Не прихвата се предлог потенцијалног понуђача. Конурсна документација се у предложеном делу неће мењати.

**3. Питање:**

- Према конкурсној документацији (страна 55) тачка 10.2. Начин на који мора бити наведена и изражена цена у понуди: Цена у понуди се исказује у динарима.

Питање гласи: Да ли је уз понуду могуће доставити средства финансијског обезбеђења издато од стране банке у ЕУР-ма будући да се ради о групи понуђача од којих је један страно правно лице? Како се у овом случају исказује цену у понуди? Уколико је неопходно да се цена у понуди исказује у динарима, по ком курсу је неопходно вршити конверзију?

 **Одговор Наручиоца:**

Наручилац је Конкурсном документацијом јасно прописао да се цена у понуди исказујеу **динарима. Конкурсном документацијум Наручилац захтева од Понуђача да као средство финансијског обезбеђења, између осталог, уз понуду мора доставити банкарску гаранцију за озбиљност понуде** у укупној вредности од минимум **5% од понуђене цене без ПДВ-а**, са роком важења од најмање три дана дужим од рока важења понуде. Гаранција мора бити неопозива, безусловна, платива на први позив, и сви елементи гаранције морају бити у потпуности усаглашени са конкурсном документацијом. Понуђач може поднети гаранцију **стране банке** само ако је тој банци додељен кредитни рејтинг коме одговара најмање ниво кредитног квалитета 3 (инвестициони ранг). Дакле Понуђач може поднети гаранцију **стране банке, али иста мора бити исказана у динарима.**

У јавним набавкама у којима је дозвољено цену исказати у страној валути конверзија се врши по средњем курсу НБС који важи на дан подношења/отварања понуда.

**4. Питање:**

1. Питање гласи: Да ли је довољно да документа које доставља страно правно лице као члан групе понуђача, у складу са цлановима 75 и 76 Закона о јавним набавкама а према 4.1.1 обавезним условима конкурсне документације, буду преведена на српски језик или морају бити оверена и од стране судског тумача?

**Одговор Наручиоца:**

У Документу 4) **УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛ. 75. И 76. ЗАКОНА О ЈАВНИМ НАБАВКАМА И УПУТСТВО КАКО СЕ ДОКАЗУЈЕ ИСПУЊЕНОСТ ТИХ УСЛОВА,** страна 21 од 59, став 9 прописано је „На основу члана 79. став 10., ако се у држави у којој понуђач има седиште не издају докази из члана 77. ЗЈН, понуђач може, уместо доказа, приложити своју писану изјаву, дату под кривичном и материјалном одговорношћу оверену пред судским или управним органом, јавним бележником или другим надлежним органом те државе.“

Образац Изјаве на основу члана 79. став 10. чини саставни део ове Конкурсне документације. (страна 31 od 59)

Из наведеног јасно произилази да документа које доставља страно правно лице као члан групе понуђача, у складу са цлановима 75 и 76 Закона о јавним набавкама а према 4.1.1 обавезним условима конкурсне документације, морају бити преведена на српски језик и морају бити оверена од стране судског тумача.

**5. Питање:**

Питање гласи: Да ли је неопходно да још нека изјава, коју доставља страно правно лице као члан групе понуђача, осим изјаве на страни 31, буде оверена пред судским-управним органом-јавним бележником ?

**Одговор Наручиоца:**

Све изјаве које је Наручилац предвидео Конкурсном документацијом (Изјава о независној понуди, Изјава на основу члана 75. став 2. ЗЈН и др.), а које је сваки члан групе понуђача обавезан да достави, морају бити на српском језику или преведене на српски језик и оверене од стране органа наведеног у одговору на питање под бројем 3.

**6. Питање:**

- У техничкој спецификацији вентилатора нигде није поменута могућност снимања споре квазистатичке криве комплијансе плућа (запремина у зависности од притиска), иако је оваква функција веома корисна како у дијагностичке сврхе (одређивање доње и горње превојне тачке, PEEP, Pmax, Cstat, регрутабилност плућа, тaчка колапса алвеола итд.) тако и у терапеутске сврхе (маневар регутације плућа, отварање алвеола, оксигенација..). Питање гласи: Да ли је потребно да понуђени апарати поседују аутоматски софтверски алат намењен снимању инфлаторне и дефлаторне квазистатичке кривуље волумена од притиска (са курзорима за премеравање, са избором брзине промене притиска и регрутационе паузе, са аутоматским маневром регрутације плућа и прелазом на нови PEEP) или не? Сличну опцију поседују сви реномирани произвођачи вентилатора и сматрамо да је за Институт неупоредиво економичније да се такав алат обезбеди сада при набавци 23 апарата него да се он касније скупо доплаћује за сваки вентилатор посебно.

**Одговор Наручиоца:**

Сви апарати који задовољавају све тачке из техничких спецификација имају и ту функцију, те нема потребе посебно је наглашавати.

**7. Питање:**

Да ли је за Наручиоца прихватљиво да се карактеристика 13.2 која гласи:

«Струјно мрежно напајање и интегрисано батеријско напајање за рад од 60 минута»

Измени тако да гласи:

«Струјно мрежно напајање и интегрисано батеријско напајање за рад од 30 минута»

**Одговор Наручиоца:**

Наручилац **прихвата** предлог потенцијалног понуђача. У наведеном смислу конкурсна документација ће бити измењена.

С поштовањем,

**УПРАВА ЗА КАПИТАЛНА УЛАГАЊА**

**АУТОНОМНЕ ПОКРАЈИНЕ ВОЈВОДИНЕ**

**Комисија за јавну набавку бр. 136-404-262/2015-03**